ПРОЈЕКТНИ ЗАДАТАК 

ЗА ИЗРАДУ ИДЕЈНОГ ПРОЈЕКТА СА СТУДИЈОМ ОПРАВДАНОСТИ И ПРОЈЕКТОМ ЗА ГРАЂЕВИНСКУ ДОЗВОЛУ ЗА ИЗГРАДЊУ 

НАЦИОНАЛНЕ АКАДЕМИЈЕ ЗА ОБУКУ ЧЛАНОВА ПОСАДЕ БРОДОВА
1. УВОД И ОСНОВНИ ПОДАЦИ 

Израда техничке документације за изградњу тренинг центра за обуку чланова посаде бродова резултат је потребе да Република Србија предузме активности које су потребне за пуну примену одредаба Правилника о звањима чланова посаде бродова трговачке морнарице, као и Уредбе о звањима, условима за стицање звања и овлашћења чланова посаде поморских бродова, којима се између осталог прописани услови и начин стицања звања и овлашћења чланова посаде бродова унутрашње пловидбе и поморских бродова. 

С тим у вези, Република Србија је наведеним прописима извршила усклађивање домаћег законодавства са прописима Европске уније, и то Директивом 2017/2397 о признавању професионалних квалификација у унутрашњој пловидби, као и са Директивом 2009/106 о минималном нивоу обуке помораца, односно са Међународном конвенцијом  о стандардима за обуку, издавање уверења и вршење бродске страже помораца (у даљем тексту: STCW Конвенција).
Један од најкомплексинијих захтева наведених прописа односи се на успостављање процеса обуке у оквиру Центра за обуку чланова посаде (у даљем тексту: Национална академија) који ће обезбедити стицање стандардизованог нивоа знања и компетенција ради добијања одговарајућих квалификација у унутрашњој и поморској пловидби. Такође, посебно комплексан и компликован део односи се на услове које морају да испуњавају инструктори и процењивачи знања, те технички захтеви које се односе на симулаторе који се користе у процесу стицања вештина и компетенција у оквиру Националне академије.

Полазећи од међународно усаглашених стандарда за вршење обука, као и старосне структуре чланова посаде бродова, домаћим законодавством прописано је да ће се Национална академија успоставити у статусу јавно признатог организатора активности у смислу закона којим се уређује образовање одраслих, која на основу одобрења Министарства грађевинарства, саобраћаја и инфраструктуре остварује неформално образовање одраслих, вршењем теоријске и практичне обуке којом се стиче прописани ниво теоријске и практичне оспособљености у складу са прописима којима се уређује образовање одраслих.  

Имајући у виду високе трошкове укупног инвестиционог улагања које је потребно у циљу испуњавања предметних стандарда (процењена вредност радова на изградњи Националне академије износи 7,5 милиона евра, а са улагањима приватног партнера укупна вредност пројекта је око 11 мил. евра), као и да испуњавање захтева који се односе на особље пре свега у погледу лиценцираних инструктора и процењивача знања превазилази тренутне кадровске капацитете Републике Србије, при чему је тржиште Републике Србије релативно мало због чега би овај пројекат требало реализовати у регионалном контексту. Министарство грађевинарства, саобраћаја и инфраструктуре је предвидело реализацију овог пројекта по моделу јавно-приватног партнерства. У оквиру Пројекта, Република Србија инвестираће у изградњу инфраструктуре Националне академије, док ће приватни пратнер обезбедити техничко-технолошки know-how, лиценциране инструктире и процењиваче, те успоставити сертификовани процес обуке и укупног управљања Националном академијом у складу са међународним стандардима.
2. ЦИЉ ИЗРАДЕ ТЕХНИЧКЕ ДОКУМЕНТАЦИЈЕ        
Циљ израде техничке документације је да обезбеде законом прописани услови за извођење радова на изградњи Националне академије за обуку чланова посаде бродова.
У оквиру Националне академије планира се изградња следећих капацитета:

- главне зграде у оквиру које ће се спроводити процес теоријске наставе, а које обухвата неколико специјализованих просторија/учионица за спровођење наставе из следећих области: 
1) навигације (посебне просторије за симулаторе главног и помоћног моста, две учионице које ће садржати простор за инсталацију PC 6 coning stations w/ARPA и ECDIS симулатора и две обичне учионице), 
2) бродомашинства (посебних просторија за ERM/ETM/ECS и одвојено за ERS и GRS, две обичне учионице и две учионице које ће садржати простор за инсталацију PC 6 ERS w/EGS) 

3) електрике и електротехнике (учионица са FESTO симулатором, A/C симулатором, симулатором хлађења, симулатором контроле мотора, као и две обичне учионице), 

4) специјализоване просторије за спровођење наставе која се односи на гасне и хемијске танкере, манипулацију опасним теретом (обавезно да садржи хемијску и две додатне лаборатије, те обичну учионицу) и стицање знања у односу на безбедност и сугурност на броду (две обичне учионице, просторије за обуку из прве помоћи, радионицу за заштиту од пожара и радионицу за LSA), као и засебне просторије за стицање знања у области претоварних операција бродова у лукама. 
– укупна површина 2.500 m²; 

- у оквиру главне зграде треба предвидети два амфитеатра за заједничку наставу, као и просторије за две тематски одвојене библиотеке, затим засебне канцеларијске просторије за обављање административних послова, директора, инструкторе и процењиваче, конференцијску салу и две сале за састанке, кантину, као и три просторије за пресвлачење радних одела и посебне просторије за пушаче, односно тоалете – укупна површина 1.400 m²;

- Засебне зграде за пријем и смештај полазника (dormitory) која обавезно укључује рецепцију, ресторан и кантину, кухињу, 4 заједничке просторије, два амфитеатра и тоалете, собе за полазнике (30х20 m²) и просторије за социјализацију (теретана, мали фудбал и кошарку) – укупна површина око 3.000 m² 

- места за спровођење практичне наставе која обухвата базен величине 1.500 m²), затворени и отворени противпожарни полигон (укупно 750 m²), као и посебне радионице за безбедност на раду, бродомашинство, заваривање, електрику и refrigeration – укупна површина (укључујући дате површине за базен и ПП полигон) око 2.700 m².

Поред наведених капацитета, односно објеката Националне академије, планира се изградња приступних и интерних саобраћајница, као и паркинга одговарајућег капацитета. Пројектант 
Такође, у зависности од инфраструктурне опремљености локације, планирати довођење потребне приводне инфраструктуре (струја, вода, гас, канализација и др.). Границу пројекта предвидети на првим прикључцима на јавну инфраструктурну мрежу (мерна места) у складу са Локацијским условима. Након издавања Локацијских услова дефинисаће се обим и садржај ових пројеката.

  3. ПРАВНИ ОСНОВ ЗА ИЗРАДУ СТУДИЈЕ

Правни основ за израду документације садржан је у чл. 114, 117а, 118 и 118а Закона о планирању и изградњи којима је прописано да се Студијом оправданости одређује нарочито просторна, еколошка, друштвена, финансијска, тржишна и економска оправданост инвестиције за изабрано решење, разрађено идејним пројектом, на основу које се доноси одлука о оправданости улагања, за пројекте који се финансирају средствима из буџета. Истим чланом прописано је да Студија оправданости садржи Идејни пројекат из члана 118. овог закона. Коначно, чланом 118а Закона о планирању и изградњи прописано је да се Пројектом за грађевинску дозволу се врши разрада планиране концепције објекта утврђене идејним решењем на основу кога су издати локацијски услови, а могућа су и његова одступања од тог идејног решења у складу са прописом којим се ближе уређује садржина техничке документације.

Поред Закона о планирању и изградњи, правни основ за израду техничке документације чине и:

· Правилник о садржини, начину и поступку израде и начин вршења контроле техничке документације према класи и намени објеката ("Службени гласник РС", бр. 23/15, 77/15, 58/16 и 96/16);
· Правилник о садржини и обиму претходних радова, претходне студије оправданости и студије оправданости (Службени гласник РС, број 1/12);

· Уредбе о звањима, условима за стицање звања и овлашћења чланова посаде поморских бродова.

4. ПОСТОЈЕЋА ПЛАНСКА ДОКУМЕНТАЦИЈА

За локацију на којој се планира изградња Националне академије која се налази на територији катастарске општине Нови Београд, кат. парц. 1678 и 1679 К.О. Нови Београд, усвојена је Одлука о изради Плана детаљне регулације подручја између привредне зоне „Ауто-пут“ и аеродорома „Никола Тесла“, градска општина Нови Београд („Службени лист Београда“, број 77/2016). Усвајање ПДР-а очекује се у априлу 2021. године.

Пројектант ће паралелно са радом на Идејном пројекту успоставити сарадњу са обрађивачем ПДР-а ради усаглашавања техничких и просторних захтева за конкретну локацију.

4.0. Идејно решење

На основу Плана детаљне регулације подручја између привредне зоне „Ауто-пут“ и аеродорома „Никола Тесла“, градска општина Нови Београд, пројектант ће урадити Идејно решење за потребе прибаљања локацијских услова.

Идејно решење је приказ планиране концепције изградње Националне академије, са обавезним приказом и навођењем оних података који су неопходни за утврђивање локацијских услова, односно података који су неопходни за утврђивање усклађености са планским документом и утврђивање услова за пројектовање и прикључење (у зависности од врсте објекта, односно радова нпр: намена, БРГП, габарит, хоризонтална и вертикална регулација, положај на локацији, приступ локацији, број  и врста објеката, капацитети и начин прикључења на комуналну и другу инфраструктуру и сл.). 


Идејно решење за изградњу Националне академије радити по садржају из  Правилника о садржини, начину и поступку израде и начин вршења контроле техничке документације према класи и намени објеката („Службени гласник РС“, бр. 73 од 11. октобра 2019. године).

Идејно решење је саставни део локацијских услова, односно услова за пројектовање и прикључење, само у погледу битних елемената на основу којих су ти локацијских услови утврђени, док су остали приказани детаљи необавезујући у даљој разради техничке документације.
4.1. Подлоге

- Геотехничке подлоге

Пројектант ће у оквиру припремних и истражних радова израдити Пројекат геолошких истраживања са обављеном техничком контролом, у складу са одредбама Закона о рударству и геолошким истраживањима („Службени гласник РС“, брoj 101/15, 95/18) и Правилника о садржини Пројекта геолошких истраживања и Елабората о резултатима геолошких истраживања („Службени гласник РС“, брoj 51/96, 45/19).

До дубине од 15m очекује да у грађи терена учествују лесни седименти, испод којих су песковите глине. Ниво подземне воде је на 10-11м, а терен је стабилан. Сагласно томе, за потребе грађења (Ниво ИДП) пројектују се следећа теренска и лабораторијска испитивања:

- Истражно бушење  8-10 бушотина, дубине 8-15 укупно 100м

- Истражне јаме дубине до 1.5м, укупно 5 јама

- ДЦП опит, укупно 2 опита

- Геомеханичка лабораторијска испитивања


   . Идентификација и класификација  
18 узорка

    . Директно смицање                               
4 опита

    . Едометарска стишљивост                    
9 опита

    . Прокторов и ЦБР опит                         
2 опита 


- Геотехнички елаборат обрадити кроз једну књигу за све објекте и технички опремити у 3 примерка и 2 ЦД-а

За потребе израде истражних бушотина у тлу користитит ротационо бушење са језгровањем. Лабораторијске опите извести у акредитованој лабораторији.

- Топографске подлоге

Наручилац ће обезбедити расположиве топографске подлоге (дигитални катастарско-топoграфски план - ДКП, ортофото карте у виду геореференцираних растера добијене аерофотограметријским снимањима терена, у размери до 1:5000 и др.), за предметну локацију.

5. ПРЕДМЕТ СТУДИЈЕ ОПРАВДАНОСТИ, ИДЕЈНОГ ПРОЈЕКТА И ПРОЈЕКТА ЗА ГРАЂЕВИНСКУ ДОЗВОЛУ
5.1 Садржина Идејног пројекта
Идејни пројекат израдити у складу са Правилником о садржини, начину и поступку израде и начин вршења контроле техничке документације према класи и намени објеката ("Службени гласник РС", бр. 23/15, 77/15, 58/16 и 96/16),  у оквиру Опште, текстуалне и графичке документације нарочито треба обрадити следеће целине:

1. Главна свеска идејног пројекта

- Општа документација (у складу са Законом о планирању и изградњи);

- Пројектни задатак потписан и оверен од стране инвеститора

- Услови за пројектовање

- Подлоге за пројектовање

- Сводни технички извештај са следећим садржајем:

Општи подаци о пројекту

Локацијски услови

Микролокација објекта

Постојеће стање

Опис техничког решења

Извештај о извршеним геотехничким истраживањима

Рекапитулација инвестиција

2. Идејни пројекат архитектуре 
-
 Пројекат главне зграде (oквирнo 2500m2)

-
 Пројекат зграда за пријем и смештај полазника (dormitory), оквирно   3000m2 

- 
Пројекат објеката за спровођење практичне наставе која обухвата базен величине 1.500 м2), затворени и отворени противпожарни полигон (укупно 750 м2), као и посебне радионице, оквирно укупно 2700m2
3. Идејни пројекат конструкције
-
Пројекат конструкције главне зграде

-
Пројекат конструкције зграде за пријем и смештај полазника 

-
Пројекат конструкције објеката за спровођење практичне наставе (базен, отворени и затворени полигони)
4. Идејни пројекат саобраћајница
· Решење саобраћајних површина 

· Стајалиште за путничка возила

· Веза на јавне путеве

· Сигнализација

5. Идејни пројекат хидротехничких инсталација 

· Спољашња и унутрашња водоводна  и хидратнска мрежа 

· Спољашња и унутрашња канализациона мрежа

6. Идејни пројекат електроенергетских инсталација
· Енергетски блок (ТС)

· Електроенергетски развод 

· Јавно осветљење

7. Идејни пројекат телекомуникационих и сигналних инсталација 

· Телефонско рачунарска мрежа

· Систем детекције и дојаве пожара

-
Систем видео надзора

8. Идејни пројекти машинских инсталација и опреме
- 
Инсталације грејања

-
Инсталације вентилације и климатизације

-
Инсталације неопходне за опрему која се користи за обуку

- 
Лифтови

9.
Идејни пројекат спољног уређења
-
Интерне пешачке комуникације и слободне површине у оквиру комплекса Академије

- 
Уређење отворених полигона 

-
Ограда и капије

-
Озелењавање

10. Идејни пројекат припремних радова

11. Технологија и организација изградње објеката
· Технологија извођења радова

· Динамика извођења радова

12. Трошкови изградње и одржавања објеката

· Предмер радова

· Предрачун радова (исказати у динарима и еврима)

· Трошкови погона и одржавања објеката
13. Елаборат заштите од пожара

Елаборат заштите од пожара је потребно урадити на нивоу идејног пројекта, у коме се на сажет и целовит начин на основу графичких приказа, прорачуна и текстуалних објашњења морају приказати све мере заштите од пожара предвиђене у инвестиционо-техничкој документацији, ради оцене предвиђеног односа одабраног система заштите од пожара, његове функционалности и ефикасности. Елаборат израђује одговорни пројектант са положеним стручним испитом за заштиту од пожара.

14. E – Елаборат геодетских радова

15. Е – Елаборат геотехничких радова

16. Е -  Елаборат енергетске ефикасности објеката
17. Програм допунских истражних радова за израду Пројекта за грађевинску дозволу

18. Одговарајућа графичка документација

Пројектант ће приложити графичке прилоге, ситуације, пресеке, детаље у складу са нивоом Идејног пројекта, уз све наведене пројекте.

Општи списак свезака Техничке документације ИДП пројекта:

0 

Главна свеска ИДП пројекта

1

Пројекти архитектуре

2/1 
Пројекти конструкције 

2/2 
Пројекат саобраћајница 

3           
Пројекти хидротехничких инсталација

4           
Пројекат електроенергетских инсталација 

5           
Пројекат телекомуникационих и сигналних инсталација
6           
Машински пројекат 
8         
Пројекат саобраћаја и саобраћајне сигнализације 

9        
Пројекат спољног уређења 

10.

Пројекат припремних радова
E – Елаборат геодетских радова

Е – Елаборат геотехничких радова

Е -  Елаборат заштите од пожара

Е -  Елаборат енергетске ефикасности
5.2 Садржина Студије оправданости
Студију оправданосту урадити као синтезни документ на основу кога ће Инвеститор донети коначну одлуку о инвестирању у изградњу Националне академије, а према техничком решењу у Идејном пројекту.

Резултати Студије оправданости треба да дефинишу показатеље за коначну оцену финансијске и друштвено-економске оправданости и ефикасности инвестиција, као и програма даљих активности и улагања приватног партнера.

Студију оправданости треба урадити сагласно важећем Правилнику о садржини и обиму претходних радова, претходне студије оправданости и студије оправданости (Службени гласник РС, број 1/12), а према коме Студија оправданости садржи следеће:

1) Податке о наручиоцу и ауторима студије, 

2) Увод, 

(1) циљ израде студије; 

(2) задатак за израду студије; 

(3) основна документација коришћена за израду студије; 

(4) методолошки приступ (образложење примењеног лиценцног софтверског алата); 

(5) кратак приказ резултата претходне студије оправданости. 

3) Циљеве и сврху инвестирања, 

(1) друштвени циљеви; 

(2) економски циљеви; 

(3) остали циљеви; 

(4) сврха инвестирања. 

4) Опис објекта, 

(1) локација објекта; 

(2) значај у систему или мрежи;

(3) функција објекта; 

(4) расположива техничка документација; 

(5) расположива планска документација; 

(6) графички приказ објекта (ситуација, профили, основне диспозиције и пресеци као изводи из идејног пројекта); 

(7) планирани век трајања објекта; 

(8) време изградње објекта;

(9) етапе изградње објекта. 

5) Анализу развојних могућности инвеститора, 

(1) назив и седиште инвеститора; 

(2) предмет пословања; 

(3) приказ развоја и оцена садашње организације инвеститора; 

(4) приказ технолошког и економског развоја и оцена садашњег стања; 

(5) анализа структуре запослених; 

(6) биланси пословања и оцена финансијске подобности (развојни програм, технологија, организација, кадрови). 

6) Методолошке основе израде студије, 

(1) закони и правилници; 

(2) координација са техничком документацијом; 

(3) координација са планском документацијом; 

(4) информациони систем и извори података; 

(5) поступак дефинисања показатеља; 

(6) поступак и метод вредновања. 

7) Техничко-технолошко решење у идејном пројекту, 

(1) процес израде идејног пројекта; 

(2) основе за израду идејног пројекта; 

(3) метод и критеријуми функционалног вредновања; 

(4) графички приказ објекта (ситуација, профили, пресеци, технолошке шеме и др.); 

(5) анализа могућности извођења пројекта; 

(6) етапе и фазе изградње објекта; 

(7) динамички план изградње објекта; 

(8) динамика улагања финансијских средстава, укупно и по структури/намени;

(9) организација и систем за управљање пројектом; 

(10) ревизије и одлуке током израде идејног пројекта. 

8) Тржишне аспекте, 

(1) међународно тржиште; 

(2) домаће тржиште; 

(3) оцена тржишне ефикасности. 

9) Просторне аспекте,

 (1) усаглашеност усвојене варијанте са просторним и урбанистичким плановима; 

(2) последице експропријације и расељавања; 

(3) последице раздвајања целина; 

(4) утицаји на просторни и урбанистички развој непосредног подручја објекта; 

(5) оцена просторне подобности. 

10) Еколошке аспекте, 

(1) утицаји на животну средину (микроклима, вода, ваздух, бука, тло); 

(2) ефекти техничких мера заштите животне средине; 

(3) визуелна загађења; 

(4) безбедност; 

(5) оцена еколошке подобности. 

11) Економске трошкове, 

(1) трошкови изградње објеката; 

(2) трошкови набавке и уградње опреме; 

(3) трошкови експлоатације, одржавања и управљања; 

(4) пратећи и додатни трошкови; 

(5) анализа цена и провера тачности;

(6) динамика трошкова; 

(7) трошкови у домаћој и страној валути. 

12) Добити - користи, 

(1) приходи; 

(2) директне добити - користи; 

(3) индиректне добити - користи; 

(4) анализа цена за прорачун добити и провера тачности; 

(5) динамика прихода, директних и индиректних добити; 

(6) приходи и добити у домаћој и страној валути. 

13) Финансијску ефикасност са оценом рентабилности и ликвидности, 

(1) обрачун и динамика прихода; 

(2) обрачун и динамика расхода; 

(3) финансијски ток пројекта; 

(4) рентабилност пројекта; 

(5) ликвидност пројекта;

(6) оцена финансијске ефикасности. 

14) Друштвено-економску ефикасност, 

(1) обрачун и динамика директних економских ефеката (трошкова и користи); 

(2) обрачун и динамика допунских економских ефеката; 

(3) економски ток пројекта; 

(4) размере и динамика друштвених ефеката; 

(5) друштвени ток пројекта; 

(6) друштвено-економска оцена рентабилности и ефикасности. 

15) Анализу осетљивости и ризика инвестирања,

(1) осетљивост на промене финансијских параметара; 

(2) осетљивост на промене економских параметара; 

(3) осетљивост на промене полазних елемената за дефинисање цена (структурна осетљивост); (4) процена ризика; 

(5) закључци анализе осетљивости и ризика; 

16) Анализу извора финансирања, финансијских обавеза и динамике, 

(1) обим и динамика сопствених средстава инвеститора; 

(2) обим и динамика домаћих извора са динамиком притицања средстава; 

(3) обим и динамика иностраних и међународних извора; 

(4) гаранције по изворима финансирања; 

(5) обавезе по изворима финансирања; 

(6) оцена извора финансирања. 

17) Анализу организационих и кадровских могућности, 

(1) спољне везе и контакти; 

(2) организација; 

(3) кадровски потенцијали; 

(4) оцена организационе и кадровске подобности. 

18) Закључак о оправданости инвестиције, 

(1) збирна оцена оправданости инвестиције; 

(2) образложење оцене; 

(3) степен поузданости оцене; 

(4) резиме студије оправданости.

Студија оправданости обавезно мора да садржи следеће систематизоване делове:

1.
Анализа трошкова и користи/CBA

2.
Финансијска анализа: капитални трошкови, оперативни трошкови (OPEX), привлачност за приватне партнере, процена ризика, „вредност за новац“/Financial analysis: Capital costs, Operating expenditures (OPEX), Attractiveness to private investors, Risk assessment, Value for money

3.
Економска анализа: пословни случај и образложење потребе за развој Националне академије, главне економске користи, интерни период повраћаја, утицај на запошљавање/Economic analysis: Business case and rationale for developing National Academy, Principal economic benefits, Internal rate of return, Employment impacts

4.
Стратегија спровођења поступка јавно-приватног партнерства и јавне набавке: орган надлежан за планирање пројекта ЈПП, законски и уговорни оквир за ЈПП, управљање процесом јавне набавке/Strategy for implementation of PPP procedure and for procurement proces: Project planning unit for awarding PPP Contract, legal and contractual framework for PPP, management of the tendering process

5.
План финансирања/Financing plan

Студија оправданости се обавезно израђује на српском и енглеском језику.
5.3 Садржина Пројекта за грађевинску дозволу 
Према Правилнику о садржини начину и поступку израде и начин вршења контроле техничке документације према класи и намени објеката ("Службени гласник РС", бр. 23/15, 77/15, 58/16 и 96/16) Пројекат за грађевинску дозволу је скуп међусобно усаглашених пројеката којим се дефинишу:

- положај и капацитет објекта на локацији, 

- функционалност са становишта технолошких и других захтева,

- просторно обликовање, 

- избор конструкцијског система, 

- димензионисање главних елемената конструкције, 

- начелни избор грађевинских материјала, инсталација и опреме, 

чиме се обезбеђује испуњеност Локацијских услова и основних захтева за објекат и др..

Садржај свезака техничке документације

Главна свеска ПГД састоји се из:

0.1
 Насловне стране главне свеске, 

0.2
 Садржаја главне свеске,

0.3
 Одлуке о одређивању главног пројектанта,

0.4
 Изјаве главног пројектанта,

0.5
 Садржаја техничке документације,

0.6
 Података о пројектантима,

0.7
 Општих података о објекту,

0.8
 Сажетог техничког описа,

0.9
 Изјаве овлашћених лица и

1 0.  Копије добијених сагласности.
Детаљна садржина Пројекта за грађевинску дозволу ће бити усаглашена између наручиоца и пројектанта по одобравању Идејног пројекта са Студијом оправданопсти.

Све пројекте који чине Пројекат за грађевинску дозволу је потребно израдити у складу са Правилником о садржини начину и поступку израде и начин вршења контроле техничке документације према класи и намени објеката ("Службени гласник РС", бр. 23/15, 77/15, 58/16 и 96/16), у коме је предвиђено да сваки пројекат садржи општу, текстуалну, нумеричку и графичку документацију. Графичка документација подразумева ситуационо решење за предметни део техничке документације, попречне и подужне пресеке, као и детаље у складу са нивоом Пројекта за грађевинску дозволу.

Пројектант ће приложити графичке прилоге, ситуације, пресеке, детаље у складу са нивоом ПГД пројекта, уз све наведене пројекте.

6. ДОСТАВЉАЊЕ ПРОЈЕКТА 

Идејни пројекат са Студијом оправданости и Пројекат за грађевинску дозволу доставити у 3 (три) штампана примерка у тврдом повезу, 2 (два) примерка у дигиталном облику (CD) у формату PDF, и два примерка у дигиталном облику (CD) у отвореним форматима (DWG, XLS, DOC, JPG,...).

Београд, децембар 2020. године      

                                                                                            ИНВЕСТИТОР

Министарство грађевинарства, 

саобраћаја и инфраструктуре

